cyanic-selkie/wikianc huggingface dataset:
প্রকৌশল
গণিত, বিজ্ঞান, প্রকৌশল ও প্রযুক্তির সম্পর্ক
প্রকৌশল হল গণিত ও তাত্ত্বিক বিজ্ঞানের বিধি ও মূলনীতিগুলির সুশৃঙ্খল প্রণালীবদ্ধ প্রয়োগ করে প্রযুক্তি নির্মাণের মাধ্যমে মানুষের আর্থ-সামাজিক চাহিদার প্রয়োজনে উদ্ভূত বিভিন্ন ব্যবহারিক সমস্যা সমাধান করা। প্রকৌশল তাই প্রকৃতির উপর মানুষের প্রভাব বিস্তারকারী এক বিশেষ ধরনের কর্মকাণ্ড। একজন প্রকৌশলী তাঁর বৈজ্ঞানিক জ্ঞানের মাধ্যমে কোনও সমস্যার অন্তর্নিহত সীমাবদ্ধতাগুলি বুঝতে পারেন ও সেই অনুযায়ী বিভিন্ন দিক থেকে সমাধানের চেষ্টা করেন। একজন প্রকৌশলী গণিতের সাহায্যে ভৌত বিশ্বের বিভিন্ন ঘটনার গাণিতিক প্রতিমান (মডেল) তৈরি করার পাশাপাশি বিভিন্ন সমাধান মূল্যায়ন করার জন্য গণিতের আশ্রয় নেন। প্রকৌশল নকশাকরণ প্রক্রিয়ার সাথে গণিতের নিবিড় সম্পর্ক আছে। যেকোনও প্রকৌশলীকে বহুসংখ্যক গাণিতিক দক্ষতার অধিকারী হতে হয়, যেমন পাটিগণিত, কলনবিদ্যা, জ্যামিতি, পরিমাপ, ফলাফলের সারণী ও লেখচিত্র নির্মাণ, গাণিতিক সূত্রায়ন, সময়রেখা, ইত্যাদি।
প্রযুক্তি হল প্রকৌশলের সুবাদে লব্ধ বস্তু, যন্ত্র, সরঞ্জাম, প্রক্রিয়ার সমাহার যা বিভিন্ন ব্যবহারিক সমস্যার সমাধানে ব্যবহৃত হয়। প্রযুক্তি তাই প্রকৃতির বাইরে অবস্থিত সেই সমস্ত পদার্থ, জটিল বস্তু, প্রক্রিয়া ও সংস্থান বা সিস্টেমসমূহের সমগ্র, যা মানুষের উদ্দেশ্যমূলক ও প্রকৌশলমূলক কর্মকাণ্ডের ফসল।
অ্যাপোলো ইমপেরিয়াল হাসপাতাল লিমিটেড
অ্যাপোলো ইমপেরিয়াল হাসপাতাল লিমিটেড (এআইএইচএল) (ইমপেরিয়াল হাসপাতাল নামেও পরিচিত) বাংলাদেশের চট্টগ্রামে অবস্থিত একটি বেসরকারি হাসপাতাল। ২০১৯ সালে ভারতীয় কার্ডিয়াক সার্জন এবং উদ্যোক্তা দেবি শেঠির উপস্থিতিতে উদ্বোধনী অনুষ্ঠানের মাধ্যমে হাসপালতালটিকে জনসাধারণের জন্য উন্মুক্ত করা হয়।
ইতিহাস এবং পটভূমি
ইমপেরিয়াল হাসপাতাল লিমিটেড নির্মাণের জন্য চট্টগ্রাম চক্ষু হাসপাতাল ও প্রশিক্ষণ বোর্ড ট্রাস্ট ৮০০ কোটি টাকা (৯৫ মিলিয়ন মার্কিন ডলার) এবং বিশ্বব্যাংক ২০০ কোটি টাকা (২৪ মিলিয়ন মার্কিন ডলার) বিনিয়োগ করে।
২০১৫ সালে হাসপাতাল কর্তৃপক্ষ একটি অস্ট্রিয়া ভিত্তিক ভেমেড ইঞ্জিনিয়ারিং জিএমবিএইচ এবং কো কেজি নামক স্বাস্থ্যসেবা বিষয়ক পরামর্শদাতা গ্রুপের সাথে একটি চুক্তি স্বাক্ষর করে।
হাসপাতালের নকশা মার্কিন যুক্তরাষ্ট্র ভিত্তিক কাপলান ম্যাকলফলিন ডিয়াজ (কেএমডি) নামক স্বাস্থ্যসেবা বিষয়ক স্থাপত্য ও প্রকৌশল পরামর্শক সংস্থা দ্বারা তৈরি করা হয়েছিল। প্রায় জমি  মেডিকেল কমপ্লেক্স নির্মাণের জন্য সংরক্ষিত করা হয়েছিল।
২০২২ সালে চেন্নাইয়ের অ্যাপোলো হসপিটাল গ্রুপের সাথে অংশীদারিত্বের মাধ্যমে এটিকে অ্যাপোলো ইমপেরিয়াল হাসপাতাল নামে নামকরণ করা হয়। এর মাধ্যমে এটি হাসপাতাল পরিচালনা করবে।
চিকিৎসা সুবিধা
হাসপাতালটি উন্নত চিকিৎসা সরঞ্জামসহ চারটি আন্তঃসংযোগযুক্ত পাঁচটি ভবন দ্বারা নির্মাণ করা হয়েছে। এটি এলাকা জুড়ে বিস্তৃত এবং এতে ৩৭৫ টি শয্যা আছে।
নুরুর রহমান
নুরুর রহমান বলতে বোঝাতে পারে:
আনন্দ, গুজরাত
আনন্দ ভারতের গুজরাত রাজ্যের আনন্দ জেলার প্রশাসনিক কেন্দ্র। এটি আনন্দ পৌরসভা দ্বারা পরিচালিত হয়।, চারোটার অঞ্চলের একটি অংশ যেটি আনন্দ ও খেদা জেলা নিয়ে গঠিত।
আনন্দ ভারতের দুগ্ধ রাজধানী হিসাবে পরিচিত। এই শহরে গুজরাত কো-অপারেটিভ মিল্ক মার্কেটিং ফেডারেশন লিমিটেডের প্রধান কার্যালয় (জিসিএমএমএফ, যা দুধ সংগ্রহের জন্য এমএল এবং সমবায় পরিচালনার জন্য মূল সংস্থা), ভারতের এনডিডিবি, সুপরিচিত ব্যবসায়িক স্কুল - রুরাল ম্যানেজমেন্ট আনন্দ (আইআরএমএ), বিদ্যা ডেইরি ও আনন্দ কৃষি বিশ্ববিদ্যালয় অবস্থিত।
আনন্দ রাজ্যের রাজধানী গান্ধীনগর থেকে ১০১ কিলোমিটার (৬৩ মাইল) দূরে পশ্চিমে রেলের আহমেদাবাদ ও ভাদোদরার মাঝে অবস্থিত।
ভূগোল
আনন্দ ২২.৫৭° উত্তর থেকে ৭২.৯৩° পূর্ব দিকে অবস্থিত। এর গড় উচ্চতা হল ৩৯ মি (১২৮ ফুট)। শহরের আয়তন ২২.৭ বর্গকিমি (৮.৮ বর্গ মাইল)।
অর্থনীতি
আনন্দের অর্থনীতি খুব প্রাণবন্ত। এখানে কৃষিকাজ থেকে শুরু করে বড় শিল্পও রয়েছে। প্রধান ফসলের মধ্যে রয়েছে তামাক এবং কলা। আনন্দ বিখ্যাত আমুল ডেইরি, বিদ্যা ডেইরি, আমুল চকোলেট প্ল্যান্ট, মোগর ও গুজরাত সমবায় দুধ বিপণন ফেডারেশনের কেন্দ্র।
কালেন সংখ্যা
কালেন সংখ্যা হল n · 2n + 1 আকৃতির সব স্বাভাবিক সংখ্যা। একে Cn আকারে লেখা হয়। জেমস কালেন ১৯০৫ সালে প্রথম এই সংখ্যা নিয়ে গবেষণা করেন।
এটা দেখা গেছে যে, প্রায় সমস্ত কালেন সংখ্যা যৌগিক সংখ্যা। যে কয়েকটি মৌলিক কালেন সংখ্যার সন্ধান পাওয়া গেছে, তাদের সংশ্লিষ্ট n এর মান হচ্ছে, n = 1, 141, 4713, 5795, 6611, 18496, 32292, 32469, 59656, 90825, 262419, 361275, 481899 এবং 1354828 তা সত্ত্বেও অনুমান করা হয়েছে যে, কালেন মৌলিক সংখ্যার সংখ্যা অগুণতি।
২০০৫ সালের আগস্টে Mark Rodenkirch এখন পর্যন্ত সবচেয়ে বড় কালেন মৌলিক সংখ্যাটি বের করেন, যার সংশ্লিষ্ট n=1354828
ফ্র্যাংক অ্যারুন্ডেল
ফ্র্যাংক উইলিয়াম অ্যারুন্ডেল (Frank Arundel; ২০ ফেব্রুয়ারি ১৯৩৯ – মে ১৯৯৪; ফ্র্যাংক অ্যারুন্ডেল নামে সুপরিচিত) একজন ইংরেজ পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় প্লিমাথ আর্গাইল এবং টর্কি ইউনাইটেডের হয়ে মধ্যমাঠের খেলোয়াড় হিসেবে খেলেছিলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছিলেন।
রেবেকা ফার্গুসন
রেবেকা লুইস ফার্গুসন সুডট্রোম (জন্ম ১৯ অক্টোবর ১৯৮৩), পেশাগতভাবে পরিচিত রেবেকা ফার্গুসন নামে, একজন সুইডিশ অভিনেত্রী। এলিজাবেথ উডভ্যিলে চরিত্রে দ্য হোয়াইট কুইন (২০১৩) এ মূখ্য ভূমিকায় অভিনয়ের জন্য তিনি অধিক পরিচিত, যা তাকে এনে দেয় গোল্ডেন গ্লোব পুরস্কার (সেরা অভিনেত্রী - ধারবাহিক, মিনি ধারাবাহিক, বা টেলিচলচ্চিত্র) এর মনোনয়ন, ও "ইলসা ফস্ট" চরিত্রে মিশন: ইম্পসিবল - রোগ নেশন (২০১৫) চলচ্চিত্রে এবং ডা: মিরান্ডা নর্থ চরিত্রে লাইফ (২০১৭) চলচ্চিত্রে। তিনি এসলা ফস্ট চরিত্রে মিশন: ইম্পসিবল ৬ (২০১৮) চলচ্চিত্রেও অভিনয় করেছেন।
প্রারম্ভের জীবন
ফার্গুসন স্টকহোমে জন্মগ্রহণ করেছেন এবং স্টকহোমেরর বাসাস্তান শহরে বেড়ে উঠেছেন। তার মা, রোজম্যারি ফার্গুসন, একজন ইংরেজ, এবং ২৫ বছর বয়সে ইংল্যান্ড থেকে সুইডেনে চলে আসেন। তার বাবা একজন সুইডিশ।
রেবেকা সুইডনে একটি ইংরেজি-ভাষাভাষী বিদ্যালয়ে ভর্তি হন এবং একজন দ্বিভাষিক হিসেবে বেড়ে ওঠেন, তিনি সুইডিশ ও ইংরেজিতে কথা বলেন।
১৩ বছর বয়স থেকে, তিনি একজন মডেল হিসেবে কাজ শুরু করেন এবং একজন মডেল হিসেবে ম্যাগাজিন, এবং টেলিভিশনের বিজ্ঞাপনে উপস্থিত হন প্রসাধন, পোশাক, জুয়েলারির বিজ্ঞাপনের জন্য।
ফার্গুসন খুব কম বয়স থেকেই নাচ করেছেন, তিনি ব্যালে, টোক-নাচ, জ্যাজ, স্ট্রিট ফাঙ্ক এবং ট্যাঙ্গো নৃত্য করেছেন। তিনি সুইডেনের লন্ডের একটি নৃত্য কোম্পানিতে কয়েক বছর আর্জেন্টাইন ট্যাঙ্গো শিক্ষা লাভ করেন। তিনি কয়েকটি ছোট শিল্প চলচ্চিত্র প্রকল্পে তার কাজ অব্যাহত রাখেন।
ফার্গুসন স্টকহোমের অ্যাডলফ ফ্রেডরিক্স মিউজিক স্কুল এ যোগ দেন এবং ১৯৯৯ সালে স্নাতক হন।
পেশাজীবন
সোপ-অপেরা নিয়া টাইডারে তিনি উচ্চশ্রেণীর মেয়ে হিসেবে বৈশিষ্ট্যতা লাভ করেন। এরপর তিনি সুইডিশ আমেরিকান সোপ ওশান এবে "ক্রিসি" চরিত্রে অভিনয় করেন।
২০১২ সালের আগস্ট, ফিলিপ্পা গ্রেগরির দ্য কাজিনস ওয়্যার উপন্যাসের ওপর ভিত্তি করে বিবিসির ১০ পর্বের ইতিহাসভিত্তিক নাটক হোয়াইট কুইনে এলিজাবেথ উডভিল চরিত্রে অভিনয়ের জন্য রেবেকা ফার্গুসনের নাম ঘোষণা করা হয়। হোয়াইট কুইনে অভিনয়ের ফলে তিনি টেলিভিশন চলচ্চিত্র বা মিনিসিরিজে সেরা অভিনত্রী বিভাগে গোল্ডেন গ্লোব পুরস্কারের জন্য মনোনিত হন।
২০১৫ সালে, মিশন: ইম্পসিবল- রোগ নেশনে প্রধান নারী চরিত্র ইলসা ফস্ট চরিত্রে অভিনয়ের জন্য ব্যাপকভাবে প্রশংসিত হন।   তাকে মিশন ইম্পসিবল চলচ্চিত্রের  ষষ্ঠ পর্বেও দেখা যাবে।
২০১৬ সালে, তিনি শামিম সারিফের পরিচালনায় স্নায়ুযুদ্ধ গোয়েন্দা চলচ্চিত্র ডিস্পাইড দ্য ফলিং স্নো-তে স্যাম রেইড ও চার্লস ডান্সের বিপরীতে দ্বৈত চরিত্র ক্যাটিয়া এবং লরেন ভুমিকায় অভিনয় করেন। তার অভিনয়ের জন্য প্রাগু স্বাধীন চলচ্চিত্র উৎসবে তিনি সেরা অভিনেত্রীর পুরস্কার অর্জন করেন।
এছাড়াও ২০১৬ সালে, স্টিফেন ফ্রিয়ার্সের ফ্লোরেন্স ফস্টার জেনকিনস চলচ্চিত্রে মেরিল স্ট্রিপের বিপরীতে এবং টেট টেইলের বই নির্ভর দ্য গার্ল অন দ্য ট্রেন চলচ্চিত্রে অভিনয় করেন। ২০১৭ সালে তিনি ড্যানিয়েল এস্পিনোসার রোমাঞ্চকর বৈজ্ঞানিক কল্পকাহিনিনির্ভর চলচ্চিত্র লাইফ-এ অভিনয় করেন।    এছাড়াও ঐ বছর তিনি টমাস আলফ্রেডসনের দ্য স্নোম্যান চলচ্চিত্রে মাইকেল ফ্যাসবেন্ডার এবং সারলেট গেইনসবুর্গের বিপরীতে অভিনয় করেন।
ব্যক্তিগত জীবন
২০০৭-এ, ফার্গুসন এবং তার সাবেক বয়ফ্রেন্ড লুডউইগ হালবার্গ একটি ছেলে সন্তানের জন্ম দেন, তার নাম আইজ্যাক হালবার্গ। তার সোপ ওপেরা এর সাফল্যের পর এবং তার সন্তানের জন্মের পর তার বয়ফ্রেন্ডের সাথে সুইডিশ দক্ষিণ পূর্ব উপকূলের সিমরিসহাম এ চলে আসেন। এই দম্পতি এপ্রিল ২০১৫-এ পৃথক হয়ে যায়।
শৈলেন্দ্র কুমার সেন
শৈলেন্দ্র কুমার সেন পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ছিলেন।
রাজনৈতিক জীবন
শৈলেন্দ্র কুমার সেন পাকিস্তানের গণপরিষদের সদস্য ছিলেন।
ড্যানিয়েল র‌্যাডক্লিফ
ড্যানিয়েল জেকব র‌্যাডক্লিফ (ইংরেজি: Daniel Jacob Radcliffe (জন্ম ২৩ জুলাই, ১৯৮৯) হলেন একজন ইংরেজ অভিনেতা। তিনি হ্যারি পটার চলচ্চিত্র ধারাবাহিকে হ্যারি পটার চরিত্রে অভিনয়ের জন্যই সমধিক পরিচিত। মাত্র ১৯৯৯ সালে ১০ বছর বয়সে বিবিসি ওয়ানের ডেভিড কপারফিল্ড টেলিভিশন চলচ্চিত্রে অভিনয়ের মাধ্যমে তার অভিনয় জীবনের সূত্রপাত ঘটেছিল। এরপর প্রেক্ষাগৃহে মুক্তিপ্রাপ্ত তার প্রথম ছবিটি ছিল দ্য টেলর অফ পানামা (২০০১)। ১১ বছর বয়সে তিনি হ্যারি পটার চলচ্চিত্র ধারাবাহিকের প্রথম ছবিটিতে কেন্দ্রীয় চরিত্রে অভিনয় করেন এবং তারপর দশ বছর ধরে সেই ধারাবাহিকে হ্যারি পটারের ভূমিকায় অভিনয় করে খ্যাতি অর্জন করেন। এই সিরিজের অষ্টম ও সর্বশেষ ছবিটি মুক্তিলাভ করেছিল ২০১১ সালে।
২০০৭ সালে নাট্যাভিনয়ের দিকে র‌্যাডক্লিফ তার কর্মক্ষেত্রটিকে প্রসারিত করেন। সেই বছর লন্ডন ও নিউ ইয়র্কের প্রযোজনায় তিনি ইকুয়াস নাটকে এবং ২০১১ সালে ব্রডওয়ে কর্তৃক পুনরায় অভিনীত হাও টু সাকসিড ইন বিজনেস উইদাউট রিয়েলি ট্রাইং মিউজিক্যালে অভিনয় করেন। তার সাম্প্রতিক চলচ্চিত্রগুলির মধ্যে উল্লেখযোগ্য হরর চলচ্চিত্র দ্য উম্যান ইন ব্ল্যাক (২০১২),ইন্ডিপেনডেন্ট চলচ্চিত্র কিল ইয়োর ডারলিং (২০১৩; এই ছবিতে তিনি বিট কবি অ্যালেন গিনসবার্গের ভূমিকায় অভিনয় করেন), কল্পবিজ্ঞান ফ্যান্টাসি ভিক্টর ফ্র্যাঙ্কেনস্টাইন (২০১৫) এবং কমেডি-ড্রামা সুইস আর্মি ম্যান, হেইস্ট থ্রিলার চলচ্চিত্র নাও ইউ সি মি ২ ও থ্রিলার ইম্পেরিয়াম (সবক’টিই ২০১৬ সালে মুক্তিপ্রাপ্ত)।
র‌্যাডক্লিফ বিভিন্ন দাতব্য প্রতিষ্ঠানে দানও করে থাকেন।এ এই প্রতিষ্ঠানগুলির মধ্যে উল্লেখযোগ্য ডেমেলজা হসপাইস কেয়ার ফর চিলড্রেন এবং এলজিবিটিকিউ যুবক-যুবতীদের আত্মহত্যা নিবারণের উদ্দেশ্যে প্রতিষ্ঠিত দ্য ট্রেভর প্রোজেক্ট। শেষোক্ত সংস্থাটি ২০১১ সালে তাকে সংস্থার হিরো অ্যাওয়ার্ড প্রদান করেছিল।
প্রথম জীবন
র‍্যাডক্লিফের জন্ম ইংল্যান্ডের লন্ডন শহরের হ্যামারস্মিথ অঞ্চলে অবস্থিত কুইন শার্লট’স হসপিটালে। তিনি তার বাবা-মায়ের একমাত্র সন্তান। র‍্যাডক্লিফের মা মার্সিয়া জিনাইন গ্রেশাম (প্রাক-বিবাহ পদবি গ্রেশাম জেকবসন) হলেন একজন ইহুদি। তার জন্ম দক্ষিণ আফ্রিকায় হলেও তার ছেলেবেলা কেটেছিল এসেক্সের ওয়েস্টক্লিফ-অন-সি এলাকায়। তার বাবা অ্যালান জর্জ র্যা ডক্লিফ ছেলেবেলায় থাকতেন উত্তর আয়ারল্যান্ডের কাউন্টি ডাউনের ব্যানব্রিজে। তিনি “এক অত্যন্ত নিম্নবিত্ত শ্রমিক শ্রেণী”র প্রোটেস্ট্যান্ট পরিবারের সন্তান ছিলেন। র‍্যাডক্লিফের প্রমাতামহ ও প্রমাতামহী পোল্যান্ড ও রাশিয়া থেকে যুক্তরাজ্যে চলে এসেছিলেন। র‍্যাডক্লিফের বাবা-মা দু’জনেই ছেলেবেলায় অভিনয় করেছিলেন।  র‍্যাডক্লিফের বাবা হলেন একজন সাহিত্য ব্যবস্থাপক। র‍্যাডক্লিফের মা একজন অভিনেতা-নিয়োগ ব্যবস্থাপক এবং তিনি বিবিসির হয়ে দি ইনস্পেক্টর লিনলে মিস্ট্রিজ ও ওয়াক অ্যাওয়ে অ্যান্ড আই স্টাম্বল ইত্যাদি একাধিক চলচ্চিত্র নির্মাণের কাজে যুক্ত ছিলেন।
পাঁচ বছর বয়সের‍্যাডক্লিফ অভিনয়ের ইচ্ছা প্রকাশ করেন। ১৯৯৯ সালের ডিসেম্বর মাসে তিনি প্রথম অভিনয়ের জগতে আসেন। অভিনয় করেন চার্লস ডিকেন্সের ডেভিড কপারফিল্ড উপন্যাস অবলম্বনে নির্মিত দুই-পর্বের একটি টেলিভিশন ধারাবাহিকে। এই ধারাবাহিকে তিনি শিশু ডেভিড কপারফিল্ডের ভূমিকায়। র‍্যাডক্লিফ পড়াশোনা করেছিলেন ছেলেদের ইন্ডিপেনডেন্ট স্কুলে: সাসেক্স হাউস স্কুল ও সিটি অফ লন্ডন স্কুল। সাসেক্স হাউস স্কুল হল চেলসি অঞ্চলের ক্যাডোগান স্কোয়ারে অবস্থিত একটি অনাবাসিক বালক বিদ্যালয়। সিটি অফ লন্ডন স্কুলটি হল সিটি অফ লন্ডন নামে পরিচিত লন্ডনের বাণিজ্যিক এলাকায় টেমস নদীর উত্তর পাড়ে অবস্থিত একটি অনাবাসিক বালক বিদ্যালয়। তাঁর প্রথম হ্যারি পটার চলচ্চিত্রটি মুক্তিলাভের পর বিদ্যালয়ে উপস্থিত থাকা কঠিন হয়ে পড়ে। তিনি তাঁর কয়েকজন সহপাঠীর বিরোধের মুখোমুখি হন। যদিও তিনি বলেছেন এরা আসলে “হ্যারি পটার চরিত্রে অভিনয়কারী একটি শিশুকে নিয়ে রসিকতা করতে চাইত।” এর মধ্যে কোনও ঈর্ষা কাজ করত না।
অভিনয় জীবন তার প্রথাগত বিদ্যালয়-শিক্ষার নির্ধারিত সময়কে গ্রাস করতে শুরু করলে,র‍্যাডক্লিফ গৃহশিক্ষকদের সহায়তায় পড়াশোনা চালিয়ে যান। তিনি স্বীকার করেছিলেন, স্কুলে তিনি পড়াশোনায় খুব একটা ভালো ছিলেন না। তিনি মনে করতে স্কুলে পড়াশোনার কোনও মূল্যই নেই আর কাজটাও “সত্যিই কঠিন”। ২০০৬ সালে তিনি তিনটি এএস-লেভেল পরীক্ষায় এ গ্রেড পেয়েছিলেন। কিন্তু তিনি সিদ্ধান্ত নেন যে, তিনি তার শিক্ষাজীবনের ইতি টানবেন। আর তাই তিনি কলেজ বা বিশ্ববিদ্যালয়ে ভর্তি হলেন না। এর কারণ ব্যাখ্যা করতে গিয়ে তিনি বলেছিলেন যে, আসলে তিনি তখনই জানতেন যে তিনি অভিনয় ও লেখালিখি করতে চান এবং সাধারণ কলেজের অভিজ্ঞতা তার সেই ইচ্ছার পথে কঠিন বাধা হয়ে দাঁড়াবে। ২০০৭ সালে ডিটেইলস পত্রিকায় একটি সাক্ষাৎকারে তিনি বলেছিলেন, “পাপারাজিদের ব্যাপারটা খুব পছন্দ হত। যদি কোথাও কোনও পার্টি আয়োজিত হয়, তবে তাদের কাছে কোথায় সেই পার্টি চলছে তার খবর ঠিক তাদের কাছে পৌঁছে যায়।”
হ্যারি পটার
২০০০ সালে প্রযোজক ডেভিড হেম্যান ব্রিটিশ লেখিকা জে. কে. রাউলিং-এর জনপ্রিয় হ্যারি পটার অ্যান্ড দ্য ফিলোজফার'স স্টোন উপন্যাস অবলম্বনে নির্মিত চলচ্চিত্রটির নামভূমিকায় অভিনয় করার জন্য র‍্যাডক্লিফকে একটি অডিশনে ডেকে পাঠান। রাউলিং এই চরিত্রটিতে রূপ দেওয়ার জন্য একজন অপরিচিত ব্রিটিশ অভিনেতা খুঁজছিলেন। চলচ্চিত্রটির পরিচালক ক্রিস কলম্বাস বলেন, তিনি ডেভিড কপারফিল্ড চলচ্চিত্রের শিশু অভিনেতাটির একটি ভিডিও দেখে ভেবেছিলেন, "আমি তো এই রকমই চাইছি। এই হল হ্যারি পটার"। Eight months later, and after several auditions, Radcliffe was selected to play the part. রাউলিং-ও পচিচালকের এই নির্বাচনটিকে সমর্থন করে বলেন, "আমি মনে করি, ক্রিস কলম্বাস এর চেয়ে ভালো হ্যারি খুঁজে পেতেন না।" র‍্যাডক্লিফের বাবা-মা প্রথম দিকে প্রস্তাবটি প্রত্যাখ্যান করেছিলেন। কারণ, তাদের বলা হয়েছিল এই চলচ্চিত্র ধারাবাহিকে আরও ছ'টি ছবি নির্মিত হবে এবং সেগুলির শ্যুটিং হবে লস এঞ্জেলসে। তার পরিবর্তে ওয়ার্নার ব্রাদার্স র‍্যাডক্লিফকে দু'টি ছবির সঙ্গে চুক্তিবদ্ধ হওয়ার প্রস্তাব দেন এবং এই ছবিদু'টির শ্যুটিং যুক্তরাজ্যেই হবে বলে জানান।
হ্যারি পটার অ্যান্ড দ্য ফিলোজফার'স স্টোন (যুক্তরাষ্ট্রে হ্যারি পটার অ্যান্ড দ্য সোরসারার'স স্টোন নামে মুক্তিপ্রাপ্ত) ছবিটি ২০০১ সালে মুক্তি পায়। প্রধান চরিত্রে অভিনয় করে র‍্যাডক্লিফ সাত অঙ্কের পারিশ্রমিক পেয়েছিলেন। কিন্তু তিনি বলেছিলেন, পারিশ্রমিকটি তার কাছে "ততটা গুরুত্বপূর্ণ" ছিল না। তার বাবা-মা ঠিক করেন সেই অর্থ তারা র‍্যাডক্লিফের জন্যই বিনিয়োগ করবেন। ছবিটি বিপুল জনপ্রিয়তা লাভ করে এবং সমালোচকেরাও ছবিটির ইতিবাচক সমালোচনা করেন। তারা র‍্যাডক্লিফের অভিনয়েরও প্রশংসা করেন: "র‍্যাডক্লিফ প্রত্যেক পাঠকের কল্পনার প্রতিমূর্তি। এমন এক তরুণ নায়ককে দেখতেও ভালো লাগে যে এতটা সুরুচিসম্পন্ন এবং কৌতহলপূর্ণ এবং যে প্রত্যেকটি সত্যিকারের আবেগের সঙ্গে যুক্ত হতে পারে, তীক্ষ্ণ বুদ্ধ থেকে গভীর পারিবারিক চাহিদার আবিষ্কারের সঙ্গে যুক্ত করতে পারে," সান ফ্রান্সিসকো ক্রনিকল পত্রিকায় বব গ্রেহ্যাম লিখেছিলেন।
এরপর র‌্যাডক্লিফ হ্যারি পটার সিরিজের নিম্নোক্ত পরবর্তী ছবিগুলিতেও অভিনয় করেন: হ্যারি পটার অ্যান্ড দ্য চেম্বার অফ সিক্রেটস (২০০২), হ্যারি পটার অ্যান্ড দ্য প্রিজনার অফ আজকাবান (২০০৪), হ্যারি পটার অ্যান্ড দ্য গবলেট অফ ফায়ার (২০০৫), হ্যারি পটার অ্যান্ড দ্য অর্ডার অফ দ্য ফিনিক্স (২০০৭)। এই সিরিজের শেষ দুই ছবি হ্যারি পটার অ্যান্ড দ্য হাফ ব্লাড প্রিন্স, এবং হ্যারি পটার অ্যান্ড দ্য ডেথলি হ্যালোজ ছবিতেও তিনি অভিনয় করছেন বলে জানা গেছে। প্রথমোক্ত ছবিটির শ্যুটিং শুরু হয়েছে ২০০৭ সালের সেপ্টেম্বরে এবং এটি মুক্তি পাবার কথা ছিল ২১ নভেম্বর, ২০০৮ তারিখে। যদিও মুক্তির তারিখ পিছিয়ে ১৭ জুলাই, ২০০৯ করা হয়েছে। শেষ ছবিটি দুটি পর্বে ২০১০ ও ২০১১ সালে মুক্তি পাবে বলে আশা করা হচ্ছে। মুক্তিপ্রাপ্ত ছবিগুলি সারা বিশ্বের বক্স অফিসে বিপুল সাড়া ফেলে জনপ্রিয়তা লাভ করেছে।
thumb|200px|২০০৯ সালে র‌্যাডক্লিফ
২০০২ সালে র‌্যাডক্লিফ কেনেথ ব্র্যানাঘ (যিনি র‌্যাডক্লিফের সঙ্গে হ্যারি পটার অ্যান্ড দ্য চেম্বার অফ সিক্রেটস ছবিতে অভিনয় করেছিলেন) পরিচালিত ওয়েস্ট এন্ড প্রযোজনার দ্য প্লে হোয়াট আই রোট-এ অভিনয় করেন। ২০০৬ সালে শিশু অভিনেতা থেকে প্রাপ্তবয়স্ক অভিনেতায় পরিণত হন তিনি। এই সময়েই টেলিভিশন সিরিজ এক্সট্রা-এ তিনি নিজের প্যারোডি করতে শুরু করেন। সঙ্গে সঙ্গে অভিনয় করেন পৃথক একটি অস্ট্রেলিয়ান ড্রামা ডিসেম্বর বয়েজ ছবিতে। ছয় সপ্তাহে নির্মিত এই ছবিটি ওয়ার্নার ব্রাদার কর্তৃক উত্তর আমেরিকায় মুক্তি পায় ১৪ সেপ্টেম্বর, ২০০৭ তারিখে। এই ছবির প্রয়োজনে ছয়মাস একজন ভাষাশিক্ষকের কাছে অস্ট্রেলিয়ান অ্যাকসেন্টের প্রশিক্ষণ নেন র‌্যাডক্লিফ। এই ছবিতে তিনি এই কারণেই অভিনয় করেন, যাতে কেন্দ্রীয় চরিত্রের বদলে কোনো পার্শ্বচরিত্রে অভিনয়ের সুযোগ পেতে পারেন। এরপর ২৭ ফেব্রুয়ারি, ২০০৭ তারিখে পিটার শ্যাফার রচিত নাটক ইকুয়াস-এর একটি নতুন মঞ্চাভিনয়ে অ্যালান স্ট্র্যাং নামে এক আস্তাবল পরিচারক কিশোরের ভূমিকায় অবতীর্ণ হন র‌্যাডক্লিফ। চরিত্রটির বৈশিষ্ট্য, অ্যালান ঘোড়ার প্রতি বিশেষ আকর্ষণ বোধ করত। নাটকটি শুরু হবার আগেই এটি মিডিয়ার আগ্রহের কেন্দ্রে চলে আসে এবং দুই মিলিয়ন পাউন্ডের অগ্রিম বুকিং চলে। তার কারণ, একটি দৃশ্যে র‌্যাডক্লিফ মঞ্চে নগ্ন হয়ে অবতীর্ণ হয়েছিলেন। সমালোচকগণ তার সূক্ষ্ম অভিনয়প্রতিভা ও বিপরীত ধরনের চরিত্র-অভিনয়ের গভীরতায় মুগ্ধ হন। সমালোচনাও হয় প্রশংসাসূচক। ইকুয়াস নাটকে র‌্যাডক্লিফ সর্বশেষ অভিনয় করেন ৯ জুন ২০০৭ তারিখে। ২৫ সেপ্টেম্বর, ২০০৮ তারিখে নিউ ইয়র্কে ব্রডওয়ে থিয়েটার প্রযোজিত ইকুয়াস নাটকে তিনি পুনরায় অ্যালান স্ট্র্যাং-এর চরিত্রে অভিনয় করেন। এই সময় তার সহঅভিনেতা ছিলেন রিচার্ড গ্রিফিথস, যিনি লন্ডনের ইকুয়াস প্রযোজনা, তথা হ্যারি পটার সিরিজে ভারনান ডার্সলে চরিত্রে র‌্যাডক্লিফের সঙ্গে কাজ করেছিলেন। তিনি জানিয়েছিলেন, এই অভিনয়ের সময় তিনি খুবই মানসিক চাপের মধ্যে কাটান। কারণ তার মতে, লন্ডনের দর্শকের তুলনায় মার্কিন দর্শক অনেক বেশি পরিমাণে সূক্ষ্মতার সমালোচক।
২০০৭ সালের গ্রীষ্মে রুডইয়ার্ড কিপলিং-এর কবিতা অবলম্বনে নির্মিত আইটিভি ড্রামা মাই বয় জ্যাক ছবিতে অভিনয় করেন র‌্যাডক্লিফ। ২০০৭ সালের রিমেমব্রেন্স ডে উপলক্ষে এই ছবি যুক্তরাজ্যে সম্প্রচারিত হয় এবং ২০ এপ্রিল, ২০০৮ তারিখে মুক্তি পায় মার্কিন যুক্তরাষ্ট্রে। এই ছবিতে র‌্যাডক্লিফ বিশিষ্ট লেখক কিপলিং-এর পুত্র ও প্রথম বিশ্বযুদ্ধের সৈনিক জ্যাক কিপলিং-এর ভূমিকায় অভিনয় করেন। চরিত্রটি সম্পর্কে তিনি বলেন: আমার বয়সের অনেকের কাছেই প্রথম বিশ্বযুদ্ধ শুধুমাত্র ইতিহাস বইয়ের একটি অধ্যায়। কিন্তু আমি চিরকালই এই বিষয়টির প্রতি বিশেষ আকর্ষণ অনুভব করেছিলাম। আমার মনে হয়, চিরকালের মতো আজও এর গুরুত্ব একটুও হ্রাস পায়নি।
সতেরো বছর বয়সেই র‌্যাডক্লিফের ছবি জায়গা করে নেয় ব্রিটেনের ন্যাশানাল পোর্ট্রেট গ্যালারিতে। তিনি রাজবংশ-বহির্ভূত প্রথম ব্যক্তি যিনি এত অল্প বয়সে এই সম্মান অর্জন করেন। ১৩ এপ্রিল, ২০০৬ তারিখে স্টুয়ার্ট পিটারসন রাইট অঙ্কিত তার চিত্রটির লন্ডনের রয়্যাল ন্যাশানাল থিয়েটারের একটু নতুন প্রদর্শনী উদ্বোধনের অংশ হিসেবে। পরে এই ছবিটিই ন্যাশানাল পোর্ট্রেট গ্যালারিতে স্থানান্তরিত হয়। ছবিটি অঙ্কনের সময় র‌্যাডক্লিফের বয়স ছিল চোদ্দো।
৯ জুলাই, ২০০৭ তারিখে র‌্যাডক্লিফ তার সহকারী হ্যারি পটার সিরিজ অভিনেতা রুপার্ট গ্রিন্ট ও এমা ওয়াটসনের সঙ্গে হলিউডের গ্রৌম্যানস চাইনিজ থিয়েটারের সামনে তাদের হাত, পা ও জাদুদণ্ডের ছাপ দেন।
২৮ সেপ্টেম্বর, ২০০৭ তারিখে নিউ ইয়র্ক টাইমস পত্রিকায় ঘোষণা করা হয়, প্রয়াত চিত্রসাংবাদিক ড্যান এলডনের জীবন অবলম্বনে নির্মিত জার্নি নামে একটি ছবিতে তার ভূমিকায় অভিনয় করবেন ড্যানিয়েল র‌্যাডক্লিফ। এলডনের মা কেথি হিথ লেজার, রায়ান ফিলিপ ও জোকুইন ফিনিক্স প্রমুখ অভিনেতাদের বদলে তাকে নির্বাচন করে। তার মতে, র‌্যাডক্লিফ ছাড়া কারোর মধ্যেই তিনি তার পুত্রের "দুষ্টুমিভরা রসবোধ ও চঞ্চলতা" খুঁজে পাননি।
ব্যক্তিগত জীবন
thumb|150px|২০০৮ সালে বিএএফটিএ অ্যাওয়ার্ডস অনুষ্ঠানে র‌্যাডক্লিফ প্রথম দিকে র‌্যাডক্লিফ ছেলেদের স্কুল সাসেক্স হাউজ স্কুল-এ পড়াশোনা করেন। পরে এএস লেভেলের জন্য ভর্তি হন সিটি অফ লন্ডন স্কুল-এ। ২০০৬ সালে তিনটি এসএ লেভেলে তিনি এ গ্রেড পান। কিন্তু সেখানেই পড়াশোনায় একটি বিরতির সিদ্ধান্ত গ্রহণ করেন।
খুব একটা ধর্মপ্রাণ না হলেও র‌্যাডক্লিফ বলেন যে তিনি "ইহুদি হতে পারার জন্য গর্বিত"। গ্যারি ওল্ডম্যান তাকে বাস গিটার বাজানো শেখান। এছাড়াও তিনি পাঙ্ক রক সঙ্গীতের বিশেষ অনুরাগী। তিনি বিভিন্ন ধরনের ব্যান্ডের গান পছন্দ করেন, তার এই পছন্দের তালিকায় আছে সেক্স পিস্তলস থেকে আর্কটিক মানকিজ এবং সাম্প্রতিক কালে সংযোজিত হার্ড-ফাই জ্যাক পেনাট ও কেট ন্যাশ-এর মতো ব্যান্ডের নাম। তার প্রিয় ব্যান্ড দ্য হোল্ড স্টেডি। তার পছন্দের ফুটবল ক্লাবটি হল ফুলহ্যাম ফুটবল ক্লাব। সেটে ব্যস্ততার সময় তিনি পছন্দ করেন তার সহকর্মীদের সঙ্গে টেবিল টেনিস ও ভিডিও গেম খেলা। তার ঘনিষ্ঠ বন্ধুরা হলেন রুপার্ট গ্রিন্ট, এমা ওয়াটসন, টম ফেলটন ও গ্যারি ওল্ডম্যান।
২০০৬ সালের সানডে টাইমস-এর ধনী তালিকায় উঠে আসে র‌্যাডক্লিফের নাম। তার ব্যক্তিগত সম্পত্তির মূল্য তখন চোদ্দো মিলিয়ন পাউন্ড স্টারলিং। এই তালিকা থেকে স্পষ্ট হয়ে যায় যে তিনি তখন ইংল্যান্ডের ধনীতম তরুণদের একজন। ২০০৭ সালে তার সম্পত্তির পরিমাণ বেড়ে দাঁড়ায় সতেরো মিলিয়নে। ইংল্যান্ডের তেত্রিশতম ধনী যুবক তখন তিনি। প্রথম হ্যারি পটার ছবিতে অভিনয় করেই তিনি আয় করেছিলেন ২৫,০০,০০০ পাউন্ড, চতুর্থ ছবিতে প্রায় ৫.৬ মিলিয়ন পাউন্ড এবং পঞ্চম ছবিতে আট মিলিয়ন পাউন্ডেরও বেশি। উচ্চ আয় সত্ত্বেও তিনি বিলাসবহুল জীবনযাপন করেন না। তিনি বেশি খরচ করেন বইয়ের পিছনে। কারণ তিনি "পড়েন খুব বেশি"। র‌্যাডক্লিফ বিভিন্ন জনসেবামূলক সংগঠনেরও সাহায্যকারী। এগুলির মধ্যে অন্যতম কেন্টের সিটিংবার্ন শহরের ডেমেলজা হাউজ চিলড্রেন্স হসপাইস। তার জন্মদিনে তিনি এই প্রতিষ্ঠানে তার ভক্তদের দান করতে বলেন।
২০০৫ সালের জানুয়ারি মাসে সুনামি আক্রান্তদের সাহায্যার্থে তার অটোগ্রাফ করা একটি "হগওয়ার্টস ক্রিউ" টি-শার্ট নিলাম করেন। রিবিল্ডিং শ্রীলঙ্কা অর্গানাইজেশনের অর্থসাহায্যে সুনামি সেলিব্রিটি ক্লোদস অকশনের অংশ ছিল এই টি-শার্টটি। হ্যারি পটার অ্যান্ড দ্য গবলেট অফ ফায়ার ছবির শ্যুটিং চলাকালীন শুধুমাত্র ফিল্ম ইউনিট সদস্যদের জন্য ইস্যু করা এই টি-শার্টটি ৫২০ পাউন্ড বা ৮১১.৮০ ডলারে বিক্রি হয়।
তিনি ক্রিকেটের একজন অনুরাগী দর্শক। নিজের আঠারোতম জন্মদিন তিনি কাটান প্রথম ইংল্যান্ড বনাম ভারত টেস্ট ম্যাচ দেখে। প্রসিদ্ধ ভারতীয় ক্রিকেটার সচিন তেন্ডুলকরের এবং শেষদিন ইংরেজ ওপেনিং ব্যাটসম্যান অ্যান্ড্রু স্ট্রাউস-এর অটোগ্রাফ সংগ্রহের জন্য লাইনও দেন। এই বিষয়ে তিনি বলেন: সাম্প্রতিক দেওয়া একটি সাক্ষাৎকারে আমি সবাইকে বলছিলাম যে আমি এক স্বপ্ন দেখেছি, যে স্বপ্নে অ্যান্ড্রু স্ট্রাউস আমাকে একটি ক্রিকেট ব্যাট নিয়ে তাড়া করছে। এটা সেই সময়ের ঘটনা যখন ওয়েস্ট ইন্ডিজ সিরিজে আন্ড্রু ভাল খেলতে পারছিল না। একজন অস্ট্রেলিয়ান যিনি এটি শুনছিলেন, তিনি জোরে জোরে বলে ওঠেন, "স্ট্রাউসকে নিয়ে চিন্তা করছি না। তোমাকে সুইং দিতে গেলেও ও মিস করত।
নিজের আঠারো বছয় বয়স পূর্তিতে তিনি বলেন, আমি নিজেদের সেই সব লোকেদের দলে ফেলতে চাইনা যাঁরা আঠারো বছর বয়স হয়ে গেলেই নিজেদের জন্য বিরাট বিরাট স্পোর্টস কারের সংগ্রহ বা সেইরকম কিছু কিনে ফেলে। মনে হয় না, খুব বেশি বাজে খরচ করব। যা কিনব তার দাম মোটামুটি দশ পাউন্ডের মধ্যেই থাকবে - বই, সিডি আর ডিভিডি।
এই মন্তব্যের পরই তিনি যখন তার অর্থের উপর দখল পেলেন, নিউ ইয়র্কের ম্যানহ্যাটনে কিনে ফেললেন একটি ২.১ মিলিয়ন পাউন্ডের অ্যাপার্টমেন্ট।
র‌্যাডক্লিফ জানিয়েছেন যে তিনি স্নায়বিক অসুখ ডিসপ্র্যাক্সিয়ায় সামান্য আচ্ছন্ন।.
মনোনয়ন
২০০৮
২০০৫
২০০৩
২০০২
জয়
২০০৮
২০০৭
২০০৬
২০০৫
২০০৪
২০০৩
২০০২
২০০১
আসিফ নজরুল
আসিফ নজরুল (জন্ম: ১২ জানুয়ারি ১৯৬৬) একজন বাংলাদেশী লেখক, ঔপন্যাসিক, রাজনীতি-বিশ্লেষক, সংবিধান বিশেষজ্ঞ ও কলামিস্ট। জীবিকাসূত্রে তিনি ঢাকা বিশ্ববিদ্যালয়ের আইন বিভাগের অধ্যাপক। জন্মসূত্রে তার নাম মোঃ নজরুল ইসলাম। টিভি টকশো ও তার কলামে সাহসী রাজনীতি বিশ্লেষণের জন্য তিনি বিশেষভাবে খ্যাত। তিনি দশের অধিক গ্রন্থের রচয়িতা।
কর্মজীবন
ঢাকা বিশ্ববিদ্যালয়ে শিক্ষক হিসেবে যোগদানের পূর্বে ১৯৯১ সালে আসিফ নজরুল একটি বহুল প্রচারিত সাপ্তাহিক পত্রিকা বিচিত্রায় কাজ করতেন। তিনি কিছু সময় বাংলাদেশ সরকারের একজন সরকারি কর্মকর্তা (ম্যাজিস্ট্রেট) হিসেবে কাজ করেছেন। জাতীয় ও আন্তর্জাতিক বিভিন্ন মিডিয়ায় তাকে প্রায়ই দেখা যায়। যেমনঃ বিবিসি, সিএনএন এবং আল জাজিরা ইত্যাদি। ইউএনডিপি, এডিবিসহ মানবাধিকার সংস্থা, আইনের শাসন, পরিবেশগত সমস্যা ইত্যাদি ভিত্তিক বিভিন্ন ধরনের আন্তর্জাতিক সংস্থার সাথে তার কনসালট্যান্ট হিসাবে কাজ করার অনেক অভিজ্ঞতা আছে।
হুমকি ও মামলা
১৮ আগস্ট ২০২১ ‍সামাজিক যোগাযোগ মাধ্যমে একটি স্ট্যাটাস যেখানে তিনি বলেন ‘সুষ্ঠু নির্বাচন হলে কাবুল বিমানবন্দর ধরনের দৃশ্য বাংলাদেশেও হতে পারে’। তার বিরুদ্ধে রাষ্ট্রদ্রোহিতার অভিযোগ এনে তার কক্ষের দরজায় ও দেওয়ালে পোস্টারও সাঁটানো হয়। এ সময় মুক্তিযুদ্ধ মঞ্চের নেতারাও তালা মারা কক্ষ তালা দেয়।
ব্যক্তিগত জীবন
২০১৩ সালের ডিসেম্বর মাসে আসিফ নজরুল বাংলাদেশি লেখক হুমায়ূন আহমেদের মেয়ে শীলা আহমেদকে বিয়ে করেন। তার প্রাক্তন স্ত্রী ছিলেন অভিনেত্রী রোকেয়া প্রাচী। তাদের বৈবাহিক সম্পর্ক কয়েক বছর স্থায়ী ছিলো।
স্বাতী হত্যা মামলা
এস স্বাতী ছিলেন ২৪-বছর বয়সী ভারতীয় ইনফোসিস সংস্থার কর্মচারী, যিনি ২০১৬ সালের ২৪ শে জুন ভারতের তামিলনাড়ুর চেন্নাইয়ের নুঙ্গামবাক্কাম রেলওয়ে স্টেশনে খুন হন। অনেক লোকের সামনে স্বাতীকে হত্যা করা হয়, যাত্রীরা নির্বাক দর্শকের মত ছিল, একজন হামলাকারী, যাকে রামকুমার বলে সন্দেহ করা হয়, সে পালিয়ে যায় এবং পুলিশ আসার আগে ও তাদের তদন্ত প্রক্রিয়া শুরু করার আগে স্বাথীর দেহ অযত্নে অবস্থায় পড়ে থাকে।
পটভূমি
স্বাতী ভারত সরকারের স্বাস্থ্য বীমা কোম্পানি ইএসআইসি-এর অবসরপ্রাপ্ত কর্মচারী সান্থানা গোপালকৃষ্ণনের মেয়ে ছিলেন। তিনি ২০১৪ সালে ধানলক্ষ্মী কলেজ অব ইঞ্জিনিয়ারিংয়ে কম্পিউটার বিজ্ঞানে স্নাতক ডিগ্রী সম্পন্ন করেন, একই বছর আনা বিশ্ববিদ্যালয়ে ওরাকলে একটি কোর্স গ্রহণ করেন। ইনফোসিসে চাকরির জন্য নির্বাচিত হওয়ার পর, তিনি মহীশূরে প্রশিক্ষণ নিয়েছিলেন এবং সিস্টেম ইঞ্জিনিয়ারের চাকরি পেয়েছিলেন। ইঞ্জিনিয়ারিং কলেজের স্বাতীর বন্ধু সিধু তাকে একজন বন্ধুত্বপূর্ণ মহিলা হিসেবে বর্ণনা করেছেন, যিনি সাধারণত নিজের মত করেই থাকতেন।
হত্যা
স্বাতীর বাবা ভারতীয় সময়ে ২০১৬ সালের ২৪শে জুন প্রায় সকাল ৬ টা ৩০ মিনিটে চেন্নাইয়ের নুঙ্গামবাক্কাম রেলওয়ে স্টেশনে পৌঁছে দিয়ে যান। তার দৈনন্দিন রুটিনের অংশ হিসাবে, স্বাতী মাহিন্দ্রা ওয়ার্ল্ড সিটিতে তার কর্মস্থলে যাওয়ার জন্য স্টেশনে অপেক্ষা করছিলেন। প্রায় ৩০ মিনিট আগে থেকে তার জন্য অপেক্ষা করা একজন ব্যক্তির সাথে তর্ক করার পর তাকে কাস্তে দিয়ে ছুরিকাঘাতে হত্যা করা হয়েছিল। সকাল ৬ টা ৪২ মিনিটে হামলাকারী পালিয়ে যায়। প্রাথমিকভাবে, যে পুলিশ তার মৃতদেহটি খুঁজে পেয়েছিল সে কাছের দোকান থেকে কেনা শার্ট দিয়ে ঢেকে রেখেছিল এবং তার দেহ দুই ঘন্টারও বেশি সময় ধরে এমন অবস্থায় পড়ে ছিল। একজন ঊর্ধ্বতন কর্মকর্তা পরে স্টেশনে পৌঁছে লাশটি সরকারি জেনারেল হাসপাতালে পৌঁছে দেন।
তদন্ত
মাদ্রাস হাইকোর্ট লাশের প্রতি শ্রদ্ধা জানাতে রেলওয়ে পুলিশের ধীরগতির নিন্দা জানিয়ে বলেছে তদন্তে শিথিলতা প্রমাণিত হলে হস্তক্ষেপ করা হবে। সামান্য অগ্রগতি হওয়ার পর মামলাটি দ্রুত রেল পুলিশ থেকে শহর পুলিশের কাছে হস্তান্তর করা হয়। ২০১৬ সালের ১ জুলাই হত্যা করার জন্য রামকুমারকে তিরুনেলভেলিতে গ্রেফতার করা হয়। তিনি অভিযুক্ত তার গলা তিনি গলা কেটে আত্মহত্যার চেষ্টা করেছিলেন এবং তাকে তিরুনেলবেলির সরকারি হাসপাতালে স্থানান্তর করা হয়। স্বাতীর বন্ধু বিলাল মালিককে পুলিশী জিজ্ঞাসাবাদের জন্য ডাকা হয়।
প্যারাগ্লাইডিং
thumb| ফ্রেম| প্যারাগ্লাইডিং হচ্ছে মজার উদ্দেশ্যে কিংবা প্রতিযোগিতার উদ্দেশ্যে প্যারাগ্লাইডার ব্যবহার করে উড়ার স্পোর্টস বা খেলা। প্যারাগ্লাইডার হচ্ছে হালকা, অবাধে উড়া, পা ব্যবহার করে চালু করা একধরনের গ্লাইডার এয়ারক্রাফট। যেহেতু গ্লাইডার হচ্ছে ইঞ্জিনবিহীন বিমান, তাই প্যারাগ্লাইডারে কোনো ইঞ্জিন ব্যবহৃত হয় না।
ইতিহাস
১৯৫২ সালে ডোমিনা সি. জালবার্ট বহু সেলবিশিষ্ট নিয়ন্ত্রিত গ্লাইডিং প্যারাশুট এবং পার্শ্বিক উড্ডয়নের নিয়ন্ত্রণ ক্ষমতার উন্নয়ন করেন।
১৯৫৪ সালে ওয়াল্টার নিওমার্ক ধারণা করেছিলেন(ফ্লাইট ম্যাগাজিন এর একটি লেখায়)এমন একটা সময় আসবে যখন একজন গ্লাইডার পাইলট পাহাড়ের উপর হতে কিংবা ঢালের মাথা হতে গ্লাইডার নিয়ে ঝাপিয়ে পড়ে আকাশে উড্ডয়ন করবে।
প্রায় একই সময়ে ডেভিড বারিশ নাসা স্পেস ক্যাপসুল এর উন্নয়নের জন্য “সেইল উইং”(সিঙ্গেল-সারফেস উইং)এর উন্নতিকরণের কাজ করছিলেন-“এই সেইল উইং কেমন কাজ করবে তা পরীক্ষা করে দেখার জন্য ঢাল হতে তা উড্ডয়নের পরীক্ষা করার প্রয়োজনীয়তা দেখা দেয়।” ১৯৬৫ সালের সেপ্টেম্বরে নিউইয়র্কের হান্টার মাউন্টেন এর উপর পরীক্ষা করে দেখার পর তিনি স্কি রিসোর্টগুলোর জন্য গ্রীষ্মকালীন স্পোর্টস হিসাবে স্লপ সোয়ারিং বা ঢাল হতে উড্ডয়ন এর প্রচারণা শুরু করেন।
ডানা
প্যারাগ্লাইডার এর ডানা দুস্তরের ফ্যাব্রিক কাপড় এর সাহায্যে বিশেষভাবে তৈরি। উড্ডয়নের জন্য প্যারাগ্লাইডার এর ডানা অপরিহার্য একটি অংশ।
হারনেস
ডানার নিচের দিকে সংযুক্ত হারনেস একজন প্যারগ্লাইডার চালনাকারীকে বসে বা দাড়িয়ে থেকে প্যারাগ্লাইডার নিয়ন্ত্রণের সুবিধা প্রদান করে থাকে।
যন্ত্রপাতি
অধিকাংশ পাইলটই উড়ার সময় ভেরিয়োমিটার, রেডিও এবং জিপিএস ইউনিট ব্যবহার করে থাকেন।
ভেরিয়োমিটার
ভেরিয়োমিটার ব্যবহারের প্রধান উদ্দেশ্য হল পাইলট বা গ্লাইডার চালনাকারীকে অপেক্ষাকৃত অধিক উষ্ণ স্থানের মাঝামাঝি থাকতে সাহায্য করা, যেন সে সম্ভাব্য সর্বাধিক উচ্চতা লাভ করতে পারে, বিপরীতভাবে পাইলট বাতাসের তাপমাত্রার কারণে উচ্চতা হারাচ্ছে কিনা এবং তা হারালে উচ্চতা বৃদ্ধির জন্য অধিক উষ্ণ বাতাস খুঁজে বের করতে সহায়তা করা।
জিপিএস
প্যারাগ্লাইডিং প্রতিযোগিতার সময় জিপিএস(গ্লোবাল পজিশনিং সিস্টেম) একটি অত্যাবশ্যকীয় বিষয়। এর মাধ্যমে একজন পাইলট বুঝতে পারে যে সে তার যাত্রাপথের সবগুলো পয়েন্ট অতিক্রম করেছে কিনা। একটি উড্ডয়নের রেকর্ডকৃত জিপিএস ট্র্যাক হতে প্রতিযোগীর উড্ডয়নের কৌশল সম্পর্কে অবগত হওয়া যায়।
নিয়ন্ত্রণ
ব্রেক: ডানার দুই মাথা হতে সংযুক্ত হয়ে পাইলটের হাতে নিয়ন্ত্রণের জন্য ব্রেক এর ব্যবস্থা থাকে।
ওজন পরিবর্তন: প্যারাগ্লাইডার সঠিকভাবে নিয়ন্ত্রণের জন্য অথবা পরিচালনার জন্য পাইলটকে তার শরীরের ভর বা ওজন ডানার উপর সঠিকভাবে প্রয়োগ করতে হয়।
স্পিড বার: এটি হারনেস এর সাথে যুক্ত একধরনের ব্যবস্থা, যা পা দিয়ে নিয়ন্ত্রণ করার মাধ্যমে একজন পাইলট তার গতি বৃদ্ধি করতে পারে।
সতর্কতা
অন্যান্য ঝুঁকিপূর্ণ স্পোর্টসের মতই প্যারাগ্লাইডিং একটি ঝুঁকিপূর্ণ স্পোর্টস। ২০১০ সালে আমেরিকাতে একজন প্যারাগ্লাইডার পাইলট মৃত্যুবরণ করেন। এ সংখ্যাটি ১০,০০০ জন পাইলটের মধ্যে ২ জন এর সংখ্যা নির্দেশ করে।
সম্ভাব্য দুর্ঘটনা ঘটার ঝুঁকি যথাযথ ট্রেনিং এবং রিস্ক ম্যানেজমেন্ট এর সাহায্যে কমানো সম্ভব। এছাড়া উপকরণ এর যথাযথ ব্যবহার যেমন পাইলটের আকৃতি এবং ওজন অনুযায়ী যথাযথ আকারের ডানা ব্যবহার, হেলমেট, রিজার্ভ প্যারাশুট এবং গদিযুক্ত হারনেস এর ব্যবহার ইত্যাদি সতর্কতা এ ক্ষেত্রে ঝুঁকি কমাতে সহায়তা করে।
বনভূমি
থাম্ব|upright=1.35|[[স্লোভাকিয়ার বেলিয়ান্সকে তাত্রাস অঞ্চলের বনভূমি]]
ব্রিটিশ কাষ্ঠভূমি ব্যবস্থাপনার ক্ষেত্রে উডল্যান্ড বলতে বৃক্ষ দ্বারা আবৃত (ঘন হলেও) যেকোনো ক্ষুদ্র অঞ্চলকে বুঝানো হয়। ব্রিটিশ দ্বীপপুঞ্জে বন বলতে শুধুমাত্র ব্যাপক জায়গাজুড়ে বিস্তৃত অঞ্চল (ঘনত্বনির্বিশেষে) এবং রাজকীয় বনকে (এগুলো বৃক্ষপূর্ণ না-ও হতে পারে) বুঝায়। প্রাচীণ উডল্যান্ড শব্দটি ব্রিটিশ প্রকৃতি সংরক্ষণের ক্ষেত্রে যেকোনো বৃক্ষপূর্ণ ভূমিকে বুঝায় যা দীর্ঘ সময় ধরে বিদ্যমান ছিল (এটি আমেরিকান শব্দগুচ্ছ ওল্ড গ্রোথ বন’র সমার্থক)। উডলট একটি সম্বন্ধযুক্ত আমেরিকান শব্দ যা জ্বালানির জন্য ব্যবহৃত বৃক্ষের স্ট্যান্ডকে বুঝায়। প্রায়োগিকভাবে উডলটগুলোর রয়েছে ঠাস বুনটের চাঁদোয়া, কিন্তু তারা এতোই ছোটো আকারের যে, কিনার থেকে অনুপ্রবেশকৃত আলো পরিবেশগতভাবে একে বনের চেয়ে কাষ্ঠভূমির সাথে সম্পর্কিত করে বেশি।
কাজল বন্দ্যোপাধ্যায়
কাজল বন্দ্যোপাধ্যায় বাংলাদেশের একজন কবি, প্রবন্ধকার, ও অনুবাদক। বর্তমানে তিনি ঢাকা বিশ্ববিদ্যালয়ের ইংরেজি বিভাগে অধ্যাপক হিসেবে নিয়োজিত আছেন। জুলাই, ২০১৫ থেকে তিনি ঢাকা বিশ্ববিদ্যালয়ের উচ্চতর মানববিদ্যা গবেষণা কেন্দ্রের পরিচালক হিসেবে দায়িত্বরত আছেন।
শিক্ষাজীবন
কাজল বন্দ্যোপাধ্যায় তৎকালীন যশোর বোর্ডের অধীনে বরিশাল জেলার গাড়ুরিয়া উচ্চ বিদ্যালয় থেকে ১৯৬৮ সালে প্রথম শ্রেণিতে প্রথম স্থান লাভ করে এস.এস.সি. পাস করেন। এরপর ১৯৭০ সালে যশোর বোর্ডের অধীনে বরিশালের ব্রজমোহন কলেজ থেকে প্রথম শ্রেণি লাভ করে এইচ.এস.সি. পাস করেন। পরবর্তীতে ঢাকা বিশ্ববিদ্যালয় থেকে ইংরেজিতে থেকে স্নাতক (১৯৭৩) ও স্নাতকোত্তর (১৯৭৪) ডিগ্রী নিয়ে ভারতের যাদবপুর বিশ্ববিদ্যালয় থেকে ১৯৯৬ সালে পি.এইচ.ডি. ডিগ্রী অর্জন করেন। তার পিএইচডি গবেষণার বিষয় ছিল নাইজেরিয়ার সাহিত্যে নোবেল পুরস্কারজয়ী নাট্যকার ওলে সোয়িংকা।
কর্মজীবন
১৯৮০ সাল থেকে ১৯৮১ সালের ডিসেম্বর মাস পর্যন্ত তিনি সরকারি কলেজের প্রভাষক হিসেবে পরবর্তীকালে ১৯৯৮ সালের অক্টোবর মাস পর্যন্ত সহকারী শিক্ষক হিসেবে কর্মরত ছিলেন। ১৯৯৮ সালের আগস্ট মাসে তিনি ঢাকা বিশ্ববিদ্যালয়ের ইংরেজি বিভাগের শিক্ষক হিসেবে যোগ দেন।
তিনি ১৯৭৭ সালের জানুয়ারি মাস থেকে ১৯৭৮ সালের এপ্রিল মাস পর্যন্ত বাংলাদেশের প্রখ্যাত প্রকাশনা সংস্থা মুক্তধারার সাহিত্য ও পাঠ্যবইয়ের সম্পাদক ছিলেন। পরবর্তীতে জানুয়ারি ১৯৮৫ থেকে আগস্ট ১৯৮৮ সাল পর্যন্ত বাংলাদেশের সাহিত্যিক জার্নাল গণসাহিত্যর সম্পাদনা পর্ষদে কাজ করেন। ২০০০ সালে গাজীপুরের বাংলাদেশ উন্মুক্ত বিশ্ববিদ্যালয়ের হয়ে "Education: English Language" ও "Introduction to Literature"-এ দুটি প্রকাশনা সম্পাদনা করেন।
একজন মার্ক্সবাদী কবি হিসেবে তিনি নিপীড়িত জনগণের, বিশেষ করে তাদের সমস্যা, সামাজিক দ্বন্দ্ব, ষড়যন্ত্র এবং অভ্যন্তরীণ জটিল সমস্যাকে কাব্যিক দৃষ্টিভঙ্গির সাহায্যে তুলে ধরেছেন।
সামাজিক কার্যধারা
বাংলাদেশ হিন্দু-বৌদ্ধ-খ্রিস্টান ঐক্য পরিষদের একজন প্রেসিডিয়াম সদস্য হওয়া ছাড়াও তিনি বাংলাদেশের নানাবিধ সাম্প্রদায়িক সহিংসতার বিরুদ্ধে প্রতিবাদমুখী এক কণ্ঠস্বর। তিনি দেশের বিভিন্ন সময়ের রাজনৈতিক সংকটের বিরুদ্ধেও কথা বলেছেন। তিনি ধর্মনিরপেক্ষতা এবং অসাম্প্রদায়িকতাকে সমর্থন করেন। বাংলাদেশের সংখ্যালঘু সম্প্রদায়ের উপর আক্রমণের প্রতিবাদে তিনি ২০১৩ সালে স্বেচ্ছা-কারাবরণ করতে চেয়েছিলেন।
রাজা নাইনগোলান
তার ডাকনাম হচ্ছে নিনজা। তিনি তার ক্যারিয়ারের অধিকাংশ সময় ইতালিতে অতিবাহিত করেছেন, যেখানে তিনি পিয়াচেঞ্জা, কালিয়ারি এবং রোমার মতো ক্লাবের হয়ে খেলেছেন। তিনি এপর্যন্ত প্রায় ২৫০-এর অধিক সিরি এ ম্যাচে উপস্থিতি হয়েছেন।
তিনি প্রায় ৯ বছর ধরে বেলজিয়াম জাতীয় দলের হয়ে খেলেন। এপর্যন্ত তিনি ২৫-এর অধিক ম্যাচে ৬টি গোল করেছেন। তিনি ২০১৬ উয়েফা ইউরোয় বেলজিয়াম দলের একজন সদস্য ছিলেন।
প্রারম্ভিক জীবন
নাইনগোলান ১৯৮৮ সালে বেলজিয়ামের অ্যানটোয়ার্পে জন্মগ্রহণ করেছেন। তার বাবা, লিজি বয়ার্টস ছিলেন একজন বেলজীয় ফ্লেমিশ ব্যক্তি। নাইনগোলান তার ৩ সৎভাই এবং যমজ বোন এবং মারিয়ানুস নাইনগোলানের সাথে তার শৈশব অতিবাহিত করেছেন।  তিনি যখন শিশু ছিলেন তখন বাবা তাকে এবং তার মাকে কোনো না দিয়েই চলে যান।
২০১০ সালে, নাইনগোলানের মা মৃত্যুবরণ করেন, এবং তার মায়ের মৃত্যুর পর তিনি তার পিঠে দুইটি ট্যাটু করেন যেখানে তিনি তার মায়ের জন্ম এবং মৃত্যুর তারিখ উল্লেখ করেছেন। তিনি ক্যাথলিক চার্চে তার শৈশবের কিছু অংশ ব্যয় করেছেন। তিনি ওলন্দাজ, ইংরেজি, ইতালীয় এবং ফরাসি ভাষায় অনর্গলভাবে কথা বলতে পারেন।
নর্থ বাই নর্থওয়েস্ট
নর্থ বাই নর্থওয়েস্ট ১৯৫৯ সালের মার্কিন গোয়েন্দা থ্রিলার চলচ্চিত্র। মার্কিন পরিচালক অ্যালফ্রেড হিচকক পরিচালিত এই চলচ্চিত্রে অভিনয়ে ছিলেন ক্যারি গ্র্যান্ট, ইভা মারি সেন্ট, জেমস ম্যাসন এবং জেসি রয়েস ল্যান্ডিস। প্রযোজনা করেছে মেট্রো-গোল্ডউইন-মেয়ার এবং চিত্রনাট্য লিখেছেন আর্নেস্ট লেহম্যান। এর আন্তর্জাতিক প্রিমিয়ার অনুষ্ঠান অনুষ্ঠিত হয়েছিল স্যান সেবাস্টিয়ান আন্তর্জাতিক চলচ্চিত্র উৎসবে।
নর্থ বাই নর্থওয়েস্ট মূলত একজন পরিচয়বিহীন মানুষের গল্প। নিউ ইয়র্কের বিজ্ঞাপন ব্যবসায়ী এক ব্যক্তিকে দেশের মূল্যবান মাইক্রোফিল্ম পাচারকারী একটি দল ভুল করে মার্কিন প্রশাসনের গোয়েন্দা বলে চিহ্নিত করে। আসলে তারা যে নামের এজেন্টকে খুঁজছে সে নামে কারও অস্তিত্ব নেই। পাচারকারী দলের উদ্দেশ্য ছিল এই এজেন্টকে খুন করে তাদের পরিকল্পনা সচল রাখা।
চলচ্চিত্রের স্কোর করেছেন বার্নার্ড হেরমান এবং শিরোনাম সিকুয়েন্স তৈরি করেছেন গ্রাফিক নকশাকারী সল ব্যাস।
কাহিনীসংক্ষেপ
রজার থর্নহিল ম্যানহাটনের ম্যাডিসন এভিনিউয়ের এক বিজ্ঞাপন ব্যবসায়ী যাকে ভুল করে জর্জ ক্যাপলান নামক সরকারি এজেন্ট হিসেবে চিহ্নিত করে দেশের গুরুত্বপূর্ণ এক মাইক্রোফিল্ম পাচারকারী দল। দলের দুই এজেন্ট তাকে আটক করে নিউ ইয়র্ক সিটির এক প্লাজা হোটেল থেকে লেস্টার টাউনসেন্ডের বাড়িতে ধরে নিয়ে আসে। টাউনসেন্ড পরিচয় দানকারী এক লোক সেখানে তাকে জিজ্ঞাসাবাদ করে। কিন্তু সে বারবার ক্যাপলান নয় বলে দাবী করতে থাকে। টাউনসেন্ড নামে পরিচয় দানকারী এই ব্যক্তি প্রকৃতপক্ষে "ফিলিপ ভ্যানডেম" যে পাচারকারী দলের প্রধান। ভ্যানডেম ক্যাপলান মনে করেই বোধ হয় থর্নহিলকে মেরে ফেলার নির্দেশ দেয়। এজেন্টরা তাকে জোর করে প্রচুর পরিমাণ বৌরবন হুইস্কি খাইয়ে চুরি করা গাড়িতে উঠিয়ে দুর্গম রাস্তায় ছেড়ে দেয় যাতে মাতাল অবস্থায় দুর্ঘটনা মৃত্যু বলে চালিয়ে দেয়া যায়। কিন্তু মারা না গিয়ে সে পুলিশের হাতে ধরা পড়ে।
পলাতক থর্নহিল জানতে পারে এ হোটেল থেকে ক্যাপলান শিকাগোর একটি হোটেলের উদ্দেশ্যে চলে গেছে। প্লেন না নিয়ে ট্রেনে শিকাগো যাবার সিদ্ধান্ত নেয় সে। বিনা টিকিটে ভ্রমণ তার উপর পলাতক আসামী হিসেবে সন্দেহে, অনেক কষ্টে টুয়েন্টিথ সেঞ্চুরি লিমিটেডের একটি ট্রেনে উঠলেও পুলিশের তাড়া খেয়ে একটি মেয়ের সাথে তার দেখা হয়। ইভ কেন্ডাল নামক মেয়েটি তাকে তখনকার মত রক্ষা করে। রাতের খাবারের সময় আবার মেয়েটির সাথে দেখা হয়। কথায় কথায় থর্নহিল তার নিজস্ব ম্যাচবক্সটি কেন্ডালকে দেখায় যাতে "ROT" লিখা; R-তে রজার, T-তে থর্নহিল, O-এর কোন অর্থ নেই। তখনই ট্রেন স্টেশন ছাড়া অন্য এক স্থানে থেমে যায় আর পুলিশ তল্লাশির জন্য উঠে। মেয়েটি নিজ ঘরে থর্নহিলকে লুকিয়ে রাখে। তারা একসাথে রাত্রিযাপন করে এবং খানিকটা প্রেমে পড়ে যায়। মেয়েটি আসলে ভ্যানডেমের প্রেমিকা যে পুলিশের হাত থেকে তাকে বাঁচিয়ে ভ্যানডেমের কাছে নিয়ে যাওয়ার উদ্দেশ্যে এসব করছে। ট্রেন শিকাগো পৌঁছার পর মেয়েটি থর্নহিলের হয়ে ক্যাপলানকে ফোন করে তার সাথে অ্যাপয়েন্টমেন্ট করে। আসলে কেন্ডাল কথা বলে ভ্যানডেমের সহযোগী ব্যবসায়ী লিওনার্দের সাথে। কেন্ডালের ঠিকানা অনুযায়ী যে স্থানে থর্নহিল যায় সেখানে তাকে প্লেন দিয়ে মারার চেষ্টা করা হয়। সেখান থেকে বেঁচে ক্যাপলানের হোটেলে এসে জানতে পারে ক্যাপলান সকাল ৭:৩০-এ হোটেল ছেড়ে দক্ষিণ ডাকোটার র‌্যাপিড সিটিতে গেছে। অথচ কেন্ডাল তাকে ফোন করেছিল ৯:০০ টায়।
কেন্ডালের চাল কিছুটা বুঝতে পারে থর্নহিল। সে হোটেলেই কেন্ডালকে দেখে তার রুমে গিয়ে একটি ঠিকানা উদ্ধার করে, কেন্ডালকে কিছু বুঝতে না দিয়েই। কিছুক্ষণ পর সে ঠিকানায় গিয়ে এক নিলাম ভ্যানডেম, লিওনার্দ ও কেন্ডালকে একসাথে দেখতে পায়। একটি নিলাম কেন্দ্রে থর্নহিল ও ভ্যানডেম আবার মুখোমুখি হয়। কেন্ডালকে ধিক্কার এবং ভ্যানডেমের উদ্দেশ্য জানতে চাইলেও সে বুঝতে পারে এখান থেকে পালানোর কোন উপায় নেই। পাগল এবং দুষ্কৃতিকারীর অভিনয় করে অগত্যা সে নিলাম কেন্দ্রের পুলিশের হাতে ধরা দেয়। পুলিশ পলাতক আসামী পেয়েও তাকে পুলিশ দপ্তরে না নিয়ে শিকাগো মিডওয়ে আন্তর্জাতিক বিমান বন্দরের নর্থওয়েস্ট এয়ারলাইন্‌স-এর কাউন্টারে নিয়ে যায়। সেখানে তাকে প্রফেসরের হাতে সোপর্দ করা হয়। এই প্রফেনরটি মার্কিন ইনভেস্টিগেশন বিভাগের সিনিয়র গোয়েন্দা যে ভ্যানডেমকে দেশের গোপন মাইক্রোফিল্ম পাচার থেকে নিরস্ত করার চেষ্টা করছে। সে জানায় জর্জ ক্যাপলান নামে বাস্তবে কেউ নেই। সরকারের প্রকৃত গোয়েন্দা এজেন্ট থেকে ভ্যানডেমের দৃষ্টি সরিয়ে অন্য স্থানে নিবদ্ধ করার জন্য গোয়েন্দা বিভাগ এই কাল্পনিক গোয়েন্দার সৃষ্টি করেছে। আর সরকারের প্রকৃত এজেন্ট হচ্ছে ভ্যানডেমের প্রেমিকা ইভ কেন্ডাল। থর্নহিল হস্তক্ষেপ করার কারণে এই কেন্ডালের জীবন এখন হুমকির সম্মুখীন।
কেন্ডালকে রক্ষার খাতিরে থর্নহিল প্রফেসরকে সহায়তা করতে রাজি হয়। সে প্রকৃত জর্জ ক্যাপলান সেজে মাউন্ট রাশমোরের নিচে একটি রেস্তোরাঁয় ভ্যানডেম ও কেন্ডালের সাথে দেখা করতে যায়। কেন্ডালকে আগেই এই দেখা করার বিষয়ে জানানো হয়। পরিস্থিতির সৃষ্টি করে থর্নহিল কেন্ডালকে ঠেকাতে গেলে কেন্ডাল তাকে গুলি করে। থর্নহিল আহত অবস্থা পড়ে গেলে কেন্ডাল চলে যায় আর থর্নহিলকে ব্যক্তিগত উদ্যোগে নিয়ে যায় প্রফেসর। বনের ভিতরে এক জায়গায় কেন্ডালের সাথে থর্নহিলের দেখাকরিয়ে দেয় প্রফেসর; কেন্ডালের পিস্তলে আসলে কোন গুলি ছিলনা। কিন্তু কেন্ডালকে আবার ভ্যানডেমের কাছে ফিরে যেতে হবে। ভ্যানডেম আজই মাইক্রোফিল্ম নিয়ে মাউন্ট রাশমোরের কাছে এক জায়গা থেকে ব্যক্তিগত প্লেনে করে দেশ ছাড়ছে। তার সাথে কেন্ডালকেও যেতে হবে সব তথ্য বের করার জন্য। থর্নহিল রাজি না হলেও কেন্ডাল চলে যায়, থর্নহিলকে আহত হিসেবে নিয়ন্ত্রিত হাসপাতালে নিয়ে যাওয়া হয়।
প্রফেসর থর্নহিলকেও হাসপাতল থেকে বেরোতে দেয়না। কিন্তু থর্নহিল পালিয়ে যায়, মাউন্ট রাশমারোর নিচে যে হোটেলে ভ্যানডেম থাকে সেখানে। এখানে একই সাথে তিনটি দৃশ্যের সমন্বয় ঘটানো হয়। এক ঘরে লিওনার্দ ও ভ্যানডেম কথা বলছে, আরেকটি ঘরে কেন্ডাল যাবার প্রস্তুতি নিচ্ছে, আর জানালা দিয়ে এই দুটি দৃশ্যই দেখছে থর্নহিল। লিওনার্দ কেন্ডাল যে পিস্তল দিয়ে থর্নহিলকে গুলি করেছিল তা দেখায় ভ্যানডেমকে, তাতে কোন গুলি ভর্তি নেই। তারা সিদ্ধান্ত নেয় ঠিকভাবেই কেন্ডালকে প্লেনে করে নিয়ে যাওয়া হবে, দেশ ছেড়ে তারপরেই তার একটা ব্যবস্থা করা যাবে। থর্নহিল যখন কেন্ডালের রুমে যায় ততক্ষণে কেন্ডাল নেমে গেছে। এখানে থর্নহিল তার আরওটি লেখা ম্যাচ বক্স ব্যবহার করে। তাতে লিখে দেয়, "I am in your room"। ছুড়ে দেয়া ম্যাচ বাক্স দেখে কেন্ডাল ফিরে এসে সব জানতে পারে। কেন্ডাল প্লেনে উঠার প্রস্তুতি নিয়ে ভ্যানডেম ও লিওনার্দের সাথে যেতে থাকে। পেছনে থর্নহিল বেরোতে গিয়ে আবার বাবুর্চি মহিলার কাছে ধরা খায়। কিন্তু বাবুর্চির পিস্তলটি ছিল কেন্ডালের গুলিবিহীনটি। বেরিয়ে আসে থর্নহিল, মাইক্রোফিল্ম সহ কেন্ডাল গাড়িতে উঠে। মাউন্ট রাশমোরের উপরে এ পর্যায়ে একটি একশন দৃশ্য সাজানো হয়। শেষে কেন্ডাল ও থর্নহিল যখন পড়ে যাচ্ছিল তখনই প্রফেসর এসে তাদের রক্ষা করেন। শেষ দৃশ্যে আবার কেন্ডাল ও থর্নহিল ট্রেনে করে শিকাগো থেকে ট্রেনে করে নিউ ইয়র্কে যাচ্ছে দেখানো হয়। রাশমোরের উপরেই থর্নহিল বলেছিল যে, এখান থেকে বেঁচে ফিরতে পারলে এ ট্রেন জার্নিই হবে তাদের তাৎক্ষণিক কাজ।
অভিনয়ে
thumb
পুরস্কার
জুন ২০০৮ সালে, সৃজনশীল সম্প্রদায়ের ১,৫০০ জনের ভোট দানের উপর ভিত্তি করে এএফআই প্রকাশিত "টেন টপ টেন" – শ্রেষ্ঠ দশ "ক্লাসিক" মার্কিন চলচ্চিত্রের তালিকায় চলচ্চিত্রটি যুক্ত করা হয়েছে। নর্থ বাই নর্থওয়েস্ট রহস্য চলচ্চিত্র তালিকায় সতেরোতম চলচ্চিত্র হিসেবে স্বীকৃত হয়েছে।
আমেরিকান ফিল্ম ইনস্টিটিউট-এর স্বীকৃতি
খেরুয়া মসজিদ
খেরুয়া মসজিদ বাংলাদেশের অত্যন্ত গুরুত্বপূর্ণ প্রত্ননিদর্শন। মুঘল-পূর্ব সুলতানি আমলের স্থাপত্যশৈলীর সঙ্গে মোগল স্থাপত্যশৈলীর সমন্বয়ে নির্মিত এই মসজিদ। প্রায় ৪৩৫ বছর ধরে টিকে থাকা এই মসজিদের অবস্থান বগুড়া শহর থেকে ২০ কিলোমিটার দক্ষিণে শেরপুর উপজেলা সদরের খোন্দকার টোলা মহল্লায়।
বিবরণ
মসজিদটি টিকে আছে চার কোণের প্রকাণ্ড আকারের মিনার আর চওড়া দেয়ালের কারণে। ইটে খোদাই করা নকশা ক্ষয়ে গেছে এবং চুন-সুরকির প্রলেপ ঝরে গেছে। চুন-সুরকি দিয়ে গাঁথা পাতলা লাল ইটের দেয়ালগুলো ১.৮১ মিটার চওড়া। তার ওপর ভর করেই ছাদের ওপর টিকে আছে খেরুয়া মসজিদের তিনটি গম্বুজ। খেরুয়া মসজিদ বাইরের দিক থেকে উত্তর-দক্ষিণে লম্বা ১৭.২৭ মিটার, প্রস্থ ৭.৪২ মিটার। পূর্ব দেয়ালে তিনটি খিলান দরজা। মাঝেরটি আকারে বড়। উত্তর-দক্ষিণে একটি করে খিলান দরজা। কোনোটিতেই চৌকাঠ নেই। ফলে দরজার পাল্লা ছিল না। পূর্বের বড় দরজাটির নিচে কালো পাথরের পাটাতন। পূর্বের দরজা বরাবর পশ্চিমের দেয়ালের ভেতরের অংশে তিনটি মেহরাব। মেহরাবগুলোর ওপরের অংশ চমৎকার কারুকাজখচিত। মসজিদটির নিচের অংশে ভূমি পরিকল্পনা মোগল স্থাপত্যরীতির। ওপরের অংশ মোগল-পূর্ব সুলতানিরীতিতে। চার কোণে দেয়াল থেকে খানিকটা সামনে চারটি বিশাল মিনার। ছাদের ওপর তিনটি ৩.৭১ মিটার ব্যাসের অর্ধ গোলাকৃতির গম্বুজ। কার্নিশ ধনুকের মতো বাঁকা। তার তলায় সারিবদ্ধ খিলান আকৃতির প্যানেলের অলংকরণ। অত্যন্ত সুন্দর এর দেয়ালের গাঁথুনি। নান্দনিক বৈচিত্র্য আনা হয়েছে ইটের বিন্যাস ও খাড়া প্যানেল তৈরি করে। সামনের অংশের ইটে আছে ফুল-লতা-পাতা খোদাই করা নকশা। মিনার, গম্বুজ, নকশা ও ইটের বৈচিত্র্যময় গাঁথুনিতে পুরো স্থাপত্যটি অত্যন্ত নান্দনিক হয়ে উঠেছে। মসজিদের সামনে সবুজ ঘাসে ঢাকা আয়তাকার মাঠ। মসজিদের কিনার দিয়ে তাল, নারকেল, আম, কদমগাছের সারি। এক পাশে মৌসুমি ফুলের গাছও আছে। ইটের প্রাচীরের ওপর লোহার রেলিং দিয়ে পুরো চত্বর ঘেরা। মোট জায়গার পরিমাণ প্রায় ৫৯ শতাংশ। নামাজের সময় মুসল্লিরা ছাড়া সাধারণত কেউ ভেতরে প্রবেশ করে না। তাই প্রাঙ্গণটি নিরিবিলি এবং খুবই পরিষ্কার-পরিচ্ছন্ন। গাছগাছালিঘেরা সবুজ পরিবেশে তিন গম্বুজওয়ালা প্রাচীন স্থাপত্যটিকে মনোরম দেখায়।
ইতিহাস
খেরুয়া মসজিদের নামকরণ স্পষ্ট নয়। আবুল কালাম মোহাম্মদ যাকারিয়া তার বাংলাদেশের প্রত্নসম্পদ বইতে উল্লেখ করেছেন ‘এ মসজিদেরখেরুয়া নামের কোনো ইতিবৃত্ত পাওয়া যায়নি। আরবি বা ফার্সি ভাষায় খেরুয়া বলে কোনো শব্দ পাওয়া যায় না।’ তবে ফার্সিতে ‘খায়ের গাহ্’ বলে শব্দ আছে। যার অর্থ ‘কোনো স্থানের ভেতরে’। রাজা মানসিংহ যখন বাংলার সুবাদার, তখন তিনি শেরপুরে একটি দুর্গ নির্মাণ করেছিলেন। এই দুর্গের কোনো অস্তিত্ব এখন নেই। তবে মসজিদটি যদি শেরপুর দুর্গের ভেতরে নির্মিত হয়ে থাকে, তবে ‘খায়ের গাহ্’ থেকে খেরুয়া নাম হতে পারে বলে অনুমান করা যায়।
প্রাচীন এই মসজিদে নিয়মিত নামাজ আদায় হয়। তাছাড়া প্রত্নতত্ত্ব অধিদপ্তর মসজিদটির সীমানাপ্রাচীর তৈরি করে দেওয়ায় মসজিদের পরিবেশটি ভালো আছে।
নুরুল ইসলাম (রসায়নবিদ)
নুরুল ইসলাম একজন বাংলাদেশী রসায়নবিদ। তিনি গাজীপুরের ঢাকা প্রকৌশল ও প্রযুক্তি বিশ্ববিদ্যালয়ের (ডুয়েট) রসায়ন বিভাগের অবসরপ্রাপ্ত অধ্যাপক এবং নারায়ণগঞ্জে অবস্থিত বেসরকারি বিশ্ববিদ্যালয়, ইউনিভার্সিটি অব স্কিল এনরিচমেন্ট অ্যান্ড টেকনোলজি (ইউসেট) এর উপাচার্য ।
শিক্ষাজীবন
তিনি ঢাকা বিশ্ববিদ্যালয়ের রসায়ন বিভাগ থেকে ১৯৭২ সালে বিএসসি (সম্মান) ও ১৯৭৩ সালে এমএসসি ডিগ্রি লাভ করেন। তিনি ১৯৮৯ সালে যুক্তরাষ্ট্রের কেন্টাকি বিশ্ববিদ্যালয় থেকে জৈব রসায়নে পিএইচডি ডিগ্রি অর্জন করেন।
কর্মজীবন
ইসলাম বাংলাদেশ বন গবেষণা প্রতিষ্ঠান, চট্টগ্রাম এর জুনিয়র রিসার্চ অফিসার এবং বাংলাদেশ পরমাণু শক্তি কমিশনের হেলথ ফিজিক্স বিভাগে বৈজ্ঞানিক কর্মকর্তা হিসেবে কিছুকাল চাকরি করার পর ১৯৯১ সালে তৎকালীন বাংলাদেশ ইনস্টিটিউট অব টেকনোলজি (বিআইটি), ঢাকার (২০০৩ সালে ঢাকা প্রকৌশল ও প্রযুক্তি বিশ্ববিদ্যালয়-এ রূপান্তরিত) রসায়ন বিভাগে সহকারী অধ্যাপক হিসেবে যোগ দেন। ২০০১ সালে তিনি একই বিভাগের সহযোগী অধ্যাপক এবং ২০০৮ সালে অধ্যাপক পদে পদোন্নতি লাভ করেন।
কর্মজীবনে অধ্যাপনার পাশাপাশি তিনি ডুয়েটের সিভিল ইঞ্জিনিয়ারিং অনুষদের ডিন, রসায়ন বিভাগের প্রধান, এফ. আর. খান হল এবং কে. এন. আই. হলের প্রাধ্যক্ষসহ বিভিন্ন গুরুত্বপূর্ণ দায়িত্ব পালন করেন।
নুরুল ইসলাম ২০২১ সালের ১ আগস্ট যোগদানের তারিখ হতে পরবর্তী চার বছরের জন্য নারায়ণগঞ্জে অবস্থিত বেসরকারি বিশ্ববিদ্যালয়, ইউনিভার্সিটি অব স্কিল এনরিচমেন্ট অ্যান্ড টেকনোলজি (ইউসেট) এর উপাচার্য হিসেবে নিয়োগ লাভ করেন।
গবেষণাকর্ম
জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে। এছাড়া তিনি ডুয়েট জার্নালের সম্পাদনা পরিষদের সদস্য হিসেবেও দায়িত্ব পালন করেন।
লামিনে ইয়ামাল
লামিনে ইয়ামাল নাসরাউই এবানা (জন্ম ১৩ জুলাই ২০০৭) একজন স্পেনীয় ফুটবল খেলোয়াড় যিনি বার্সেলোনা আতলেতিকের হয়ে একজন আক্রমণভাগের খেলোয়াড় হিসেবে খেলেন।
প্রথমিক জীবন
লামিনে ইয়ামাল একজন মরক্কী বাবা এবং বিষুবীয় গিনীয় মায়ের কাছে স্পেনের মাতারোতে জন্মগ্রহণ করেন, তিনি তার যৌবনের বেশিরভাগ সময় কাটিয়েছেন বার্সেলোনায়।
আন্তর্জাতিক কর্মজীবন
লামিনে ইয়ামাল স্পেনের একজন যুব আন্তর্জাতিক। ২০২১ সালে তিনি স্পেনের অনূর্ধ্ব-১৬ দলের হয়ে ৪টি ম্যাচ খেলেন এবং ১টি গোল করেন।
২০২২ সালে তিনি স্পেনীয় অনূর্ধ্ব-১৫ এর সাথেও খেলেছেন।
২০২৪ সালে তিনি উয়েফা ইউরোপীয় অনূর্ধ্ব-১৭ চ্যাম্পিয়নশিপ ২০২৩-এ স্পেনীয় অনূর্ধ্ব-১৭ দলের প্রতিনিধিত্ব করেছিলেন যা সেমিফাইনালে পৌঁছেছিল এবং এতে লামিনে ইয়ামাল ৫টি ম্যাচ খেলেন ও ৪টি গোল করেন।
খেলার ধরন
দুর্দান্ত বল কাটানো, পাস দেওয়া এবং স্কোর করার ক্ষমতা সহ একজন বাঁ-পায়ের আক্রমনভাগের খেলোয়াড় লামিনে ইয়ামাল একজন কেন্দ্রীয় আক্রমণকারী, আক্রমণাত্মক মধ্যমাঠের খেলোয়াড় বা পার্শ্বীয় খেলোয়াড় হিসেবে বেশিরভাগ ডানদিকে খেলতে সক্ষম।
তার কারিগরি প্রোফাইলের সাথে লামিনে ইয়ামালকে শীঘ্রই পূর্বের অনেক লা মাসিয়ার প্রশিক্ষণার্থীদের মতোই আর্জেন্টিনার আইডল লিওনেল মেসির সাথে তুলনা করা হয়,  তবে সাম্প্রতিক বার্সা তারকা আনসু ফাতির সাথেও তুলনা করা হয়।
অর্জন
বার্সেলোনা
শেখ জহিরউদ্দিন
শেখ জহিরউদ্দিন পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ও মন্ত্রী ছিলেন।
রাজনৈতিক জীবন
শেখ জহিরউদ্দিন পাকিস্তানের গণপরিষদের সদস্য ছিলেন। তিনি পাকিস্তানের শিক্ষা ও স্বাস্থ্য মন্ত্রী ছিলেন।
কচুকাটা ইউনিয়ন
কচুকাটা ইউনিয়ন বাংলাদেশের রংপুর বিভাগের নীলফামারী জেলার নীলফামারী সদর উপজেলার একটি প্রশাসনিক এলাকা।
অবস্থান ও আয়তন
কচুকাটা ইউনিয়ন রংপুর বিভাগের নীলফামারী সদর উপজেলায় অবস্থিত। নীলফামারী সদর থেকে ১২ কিলোমিটার পূর্বে কচুকাটা ইউনিয়ন অবস্থিত। এ ইউনিয়নের আয়তন ০৮.৩৮ বর্গকিলোমিটার।
প্রশাসনিক এলাকা
গ্রাম সমূহ-
জনসংখ্যা
কচুকাটা ইউনিযনের মোট জনসংখ্যা = ২৬,৫০৬ জন।
শিক্ষা
এ ই্উনিয়নের শিক্ষার হার ৭৯%। ইউনিয়নে ৩টি নিম্ন মাধ্যমিক বিদ্যালয়, ৭টি প্রাথমিক বিদ্যালয়, ২টি মাদ্রাসা রয়েছে।
অর্থনীতি
কচুকাটা ইউনিয়নের অর্থনীতি মূলত কৃষি নির্ভর।
দর্শনীয় স্থান
চারালকাটা নদী
তেঘরিয়া ইউনিয়ন, হবিগঞ্জ সদর
তেঘরিয়া ইউনিয়ন বাংলাদেশের সিলেট বিভাগের হবিগঞ্জ জেলার হবিগঞ্জ সদর উপজেলার একটি ইউনিয়ন।
অবস্থান ও সীমানা
বাংলাদেশের সিলেট বিভাগের হবিগঞ্জ জেলার হবিগঞ্জ সদর উপজেলার হবিগঞ্জ শহরঘেরা হবিগঞ্জ শহরের উত্তর পূর্ব অংশে অবস্থিত একটি ইউনিয়ন তেঘরিয়া। এই ইউনিয়নের উত্তরে নবিগঞ্জ উপজেলার কালিয়ারভাঙ্গা, বাউসা ইউনিয়ন ও বানিয়াচং উপজেলার সুবিদপুর, পুকড়া ও খাগাউরা ইউনিয়ন,, পশ্চিমে রিচি ও বানিয়াচং উপজেলার সুবিদপুর, খাগাউরা ও পুকড়া ইউনিয়ন,, পূর্বে পৈল ইউনিয়ন  ও বাহুবল উপজেলার স্নানঘাট ইউনিয়ন এবং দক্ষিনে পৈল ইউনিয়ন অবস্থিত।
প্রশাসনিক এলাকা
গোবিন্দপুর,রামপুর,তেঘরিয়া,আব্দুল্লাপুর,আউড়া,টঙ্গিরঘাট,রাধানগর,মজলিশপুর,ভাগমতপুর,এড়ালিয়ক,কাকিয়ারআব্দা,সৈয়দাবাদ,শিকারপুর,সীমেরগাও,চরগাও ও নোয়াখাল গ্রাম এই ইউনিয়নে অবস্থিত
গোবিন্দপুর,রামপুর,তেঘরিয়া,আব্দুল্লাপুর,আউড়া,টঙ্গিরঘাট,রাধানগর,মজলিশপুর,ভাগমতপুর,এড়ালিয়ক,কাকিয়ারআব্দা,সৈয়দাবাদ,শিকারপুর,সীমেরগাও,চরগাও ও নোয়াখাল গ্রাম অবস্থিত
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
ঈশা ফাউন্ডেশন
ঈশা ফাউন্ডেশন একটি অলাভজনক আধ্যাত্মিক প্রতিষ্ঠান যা ১৯৯২ সালে ভারতের কোয়েম্বাটুরের নিকটে সদ্গুরু জাগ্গী বাসুদেব দ্বারা প্রতিষ্ঠিত হয়েছিল। ঈশা ফাউন্ডেশন ঈশা যোগ সেন্টার-এর নেতৃত্ব দেয় এবং এই কেন্দ্র ঈশা যোগ নামক কার্যক্রম পরিচালনা করে। এই প্রতিষ্ঠানটি সামগ্রিকভাবে স্বেচ্ছাসেবকদের দ্বারা পরিচালিত হয় এবং প্রতিষ্ঠানটির ৯০ লক্ষাধিক স্বেচ্ছাসেবক রয়েছে। ঈশা শব্দের অর্থ "অনন্তভাবে ঐশ্বরিক"।
ঈশা যোগ
ঈশা যোগ কেন্দ্রটি ১৯৯৪ সালে ঈশা ফাউন্ডেশনে প্রতিষ্ঠিত হয়।
আর্মিন স্টাইগেনবার্গার
আর্মিন স্টাইগেনবার্গার (জন্ম: জানুয়ারি ৭, ১৯৬৫, নুরেমবার্গ), একজন জার্মান কবি, ঔপন্যাসিক, সম্পাদক।
প্রাথমিক জীবন
আর্মিন স্টাইগেনবার্গার জানুয়ারি ৭, ১৯৬৫ সালে জার্মানির নুরেমবার্গে জন্ম নেন।